Konfirmandlejr & TUF i Aarhus (obs!)
2021-09-24 20:00 - 2021-09-26 12:00 (Europe/Copenhagen)
TRO – UDVIKLING – FÆLLESSKAB
…Et teenlederkoncept, arrangeret af MBUF – Metodistkirkens Børne- og Ungdomsforbund
…For dig, som er overhørt i Metodistkirken og er nysgerrig på om der findes et liv med Gud efter konfirmationen
TUF står for Tro, Udvikling og Fællesskab og er et kursusforløb for dig, der er mellem 15-18 år. Du kan deltage i TUF tre gange, altså i år, i 2022 og 2023. Hvert år gennemgår du et af bogstaverne. I år tilbyder vi kurset T = Tro.
Når du deltager på TUF får du en overbygning på din konfirmationsundervisning og du vil her kunne udforske din egen personlige tro, tale og diskutere med andre unge på din alder om det dér med ham Gud og så lege, grine og have det sjovt en hel weekend.
TUF foregår parallelt med Metodistkirkens konfirmandlejr. Vi skal også lave noget program sammen med konfirmanderne.
Tilmelding via tlf, mail eller messenger til louise.aaen@metodistkirken.dk / 21380070, senest mandag 20. september. Det koster 250 kr. at deltage. Betales på lejren.
